**Årsberetning Gjerpen og Solum Bondelag 2017**

Styret har bestått av:

Leder: Johan Martin Tovslid

Nestleder: Bård Bjørbæk

Sekretær: Cecilie Brask Findal

Kasserer: Ivar Gulseth

Verveansvarlig: Maria Martinsen

Skolekontakt: Bård Bjørbæk

HMS ansvarlig:Bjørn Øyvind Wærstad

1. vara: Martin F Øverland
2. vara: Kjetil Millett
3. vara: Marit Nordhov

**Styret har i løpet av året gjennomført 12 ordinære styremøter samt et konstitueringsmøte. Styret har behandlet følgende saker:**

* Utsendinger til ledermøte i Telemark Bondelag: Styret sendte Maria Martinsen, Bård Bjørbæk og Ivar Gulseth til ledermøte.
* Medlemskap i Jordvernforeninga. Styret sa seg positive til medlemskap i jordvernforeninga.
* Omplassering av utstyr og destruksjon av gammel bondelagsbrakke: Brakken er enda ikke avhenta og står lagret hos Kim Ellingsen. Alt annet bondelagsmateriell er lagret på Århus og lageret er opptalt og ryddet etter Åpen gård.
* Åpen gård: Åpen gård ble besluttet avholdt hos Thorleif og Kari Findal på Findal gård. Etter store vanskeligheter med å fremskaffe vertsgårder. Åpen gård ble planlagt over 10 styremøter.
* Kurser: Styret besluttet å avholde 2 kurs. Kurs i Varme arbeider og slaktekurs. På grunn av vanskeligheter med å fremskaffe slakter til kursholding er slaktekurset ikke avholdt.
* Styret planla politikertur i Skien. Politikerturen måtte utgå pga. kollisjoner med Mersmak, Åpen gård m.m. og fordi styret ikke hadde kapasitet til å arrangere turen så tett opp mot Åpen gård.
* Landbruksoppgjøret: 2 styremøter og 3 dager gikk med til beredskapsplanlegging, aksjonsberedskap, aksjoner og høringsutkast ifbm. Landbruksoppgjøret.
* Sommerfest. Styret jobbet med planer om sommerfest. Sommerfesten ble avlyst pga. manglende påmelding.
* Styret hadde to representanter på årsmøte i Telemark Bondelag: Johan M og Ivar Gulseth deltok.
* Studiering. Styret har i samarbeid med Siljan, Eidanger og Bamble Bondelag arrangert 3 studieringer ifbm. Landbruksoppgjøret.
* Leder har deltatt på dugnad ifbm. Dyrsku'n 2017.
* Styret har jobbet med mobildekning i kommunen. Arbeidet pågår.

**Gjennomførte arrangement/aktiviteter/arbeidsoppgaver:**

* Kurs i varme arbeider: kurset ble gjennomført 3 kvelder i mai. Her hadde vi 4 ledige plasser av 16.
* Videreformidling av sprøytekurs ved bygdevis.
* Studieringer
* Videreformidling av aktiviteter ifbm. «økt storfekjøtt i Telemark» prosjektet.
* Videreformidling av Kurs med Landbruksrådgivinga
* Videreformidling av Kurs med Landbrukets HMS tjeneste
* Videreformidling av kurs fra Bygdevis
* Videreformidling av Temakvelder
* Sponset Norsjø Bygdeungdomslag med kr: 5000,- til sommerfest på Findal gård
* Sponset Gjerpen Bygdekvinnelag med kr 7.500,-
* Sponset Solum Bygdekvinnelag med kr 7.500,-
* Åpen gård: 2000 besøkende og et kjempeflott arrangement i samarbeid med Gjerpen og Solum bygdekvinnelag, Gjerpen og Solum skogeierlag, Norsjø BU og 4H.
* Drifting og oppdatering av GS Facebookside
* Bondepuben tusler helt av seg selv og trenger lite/ingen oppfølging.

**Leders kommentarer:**

**G**jerpen og Solum bondelag har avholdt 12 styremøter i året som har gått.

Vi har tapt noen medlemmer inneværende år. Vi har hatt 16 frafall og 9 innmeldte. Av disse er to avdøde. Av nyinnmeldte ser vi at det over halvparten under 35 år.

Det er selvfølgelig beklagelig at vi har mistet medlemmer i året som har gått og styret tar mer enn gjerne imot tips på hva vi kan gjøre for å holde lokallaget aktivt og attraktivt.

Når det kommer til dugnadsvilje i lokallaget er dette under enhver kritikk. Vi ser jamt over at det er de samme som stiller opp til enhver tid og dette er også ofte de som har mest å gjøre. Her må vi klare å få opp aktivitetsnivået i medlemsmassene og vi ber om å få inn tips til hva medlemmene ønsker av lokallaget sitt på årsmøte.

**V**i har akkurat avholdt et Åpen gård arrangement hvor vi opplevde ca 2000 besøkende. Dette gikk heldigvis smertefritt for seg. Det ble sendt ut et flertall meldinger og mailer til samtlige medlemmer for å få hjelp til å arrangere, men her var det meget lav oppslutning. Åpen gård er et fantastisk populært og trivelig arrangement for både besøkende og arrangører, men med et arrangement på 2000 besøkende krever det mannskap! Dersom vi ikke klarer å øke dugnadsånden i lokallaget er jeg redd vi må innse at Åpen gård er et arrangement vi ikke lenger kan avholde.

Ellers var Åpen gård en stor suksess, mye takket være Thorleif, Kari og Cecilie Findal som heldigvis lot oss arrangere enda en Åpen gård på Findal. «Maskinutstillinga» er meget populær og mest populær er nok veterantraktoren som barna fikk sitte på. Vi hadde nesten alle dyreslag representert og der var det tett med folk hele dagen. Bygdekvinnelaga hadde hendene fulle og det sto kø hele dagen for å få mat, drikke og rømmegrøt. Vi solgte også «Bonde»-effekter og hadde salg av lokalproduserte grønnsaker og varer. Regnskapet for arrangmentet kommer på Årsmøte, men det er satt omsetningsrekord og besøksrekord på årets Åpen gård. Forrige besøksrekord var fra i fjor med 1500 besøkende. 500 flere tok turen i år.

**J**eg har fått med meg en 6-8 bondepuber så langt i år, og oppfordrer alle som har mulighet til å møtes her første onsdag i hver måned. Her synes jeg vi har et fantastisk trivelig og sosialt samlingspunkt og spesielt moro har det vært de gangene vi har måttet rekvirere flere bord og stoler!

**H**åper alle som har anledning stiller opp på årsmøtet! Vi lodder ut ett sett DAB+ hørselvern med bluetooth blant medlemmene på årsmøtet, og det er her du har mulighet til å si din mening og påvirke hvem som sitter i lokallaget ditt!

Undertegnede har fått lov til å sitte i 2 år som leder av Gjerpen og Solum og vi har hatt det veldig gøy i disse årene. Jeg synes vi har et styre som fungerer veldig godt og vil gjerne benytte anledningen til å takke styremedlemmene for mye gode innspill, godt samarbeid og for at de alltid er med å drar lasset! Det er alltid hjelp å få når kapasiteten for undertegnede er nådd og de er aldri vonde å be. Så tusen takk til styret! Jeg veit at det blir en del utskiftinger i styret i år, da to av styremedlemmene har signalisert at de ikke ønsker gjenvalg, èn har bedt om avløsning og undertegnede ønsker heller ikke gjenvalg for denne gang. Dermed er det åpninger for nye krefter og jeg håper de som «brenner inne» med navn på gode kandidater benytter sjansen til å tippe valgkomitèen om disse! Det er selvfølgelig fullt mulig å melde seg selv til tjeneste også! Valgkomitèens leder er Anne Follaug og hun kan tipses om kandidater på tlf: 959 38 444

**Takk for tilliten i året som har gått!**

**For styret:**

Johan-Martin Tovslid

(Leder)